种岱，字公祖，东汉大司农种暠之子，举孝廉、茂才，官至议郎。
记载.与李固子李燮同征议郎，燮闻岱卒，痛惜甚，乃上书求加礼于岱，曰：「臣闻仁义兴则道德昌，道德昌则政化明，政化明而万姓宁。伏见故处士种岱，淳和达理，耽悦《诗》、《书》，富贵不能回其虑，万物不能扰其心。禀命不永，奄然殂殒。若不槃桓难进，等辈皆已公卿矣。昔先贤既没，有加赠之典，《周礼》盛德，有铭诔之文，而岱生无印绶之荣，卒无官谥之号。虽未建忠效用，而为圣恩所拔，遐迩具瞻，宜有异赏。」朝廷竟不能从。